Ola Solberg

Ola Solberg (født 4. mars 1886 i Heradsbygd i Elverum, død 23. mai 1977) var en norsk avisredaktør og politiker for Arbeiderpartiet.

Han  var sønn av småbruker og maler Otto Solberg (1861–1928) og Olava Oppegaard (1863–1942). Han gikk ut av Lærerhøyskolen i Elverum i 1907.

I 1908 ble Solberg redaktør i avisen Solungen. Året etter begynte han som redaksjonssekretær i Bratsberg-Demokraten. I 1911 ble han redaktør for avisen Sørlandet.Solberg, Ola, Bind VI, Arbeidernes leksikon, Arbeidermagasinets forlag, Oslo (1936)

Fra 1913 satt han i bystyret i Kristiansand, hvor han også var formann i Arbeiderpartiet. 

Solberg ble redaktør i Arendals-avisen Tiden i 1924, og medlem av bystyret i Arendal fra 1928. Han var stortingsrepresentant i fire perioder, fra 1928 til 1945, og satt i flere fagkomiteer. Var ordfører i Arendal fra 1946 til 1947 og satt i en rekke kommunale utvalg og styrer, både i Kristiansand da han bodde der, og senere i Arendal.

 Se også 
 Liste over ordførere i Arendal

 Referanser 

 Kilder 
 PolSys - Ola Solberg 

 Eksterne lenker 


Kategori:Redaktører i A-pressen
Kategori:Stortingsrepresentanter 1928–1930
Kategori:Stortingsrepresentanter 1931–1933
Kategori:Stortingsrepresentanter 1934–1936
Kategori:Stortingsrepresentanter 1937–1945
Kategori:Ordførere i Arendal
Kategori:Personer fra Elverum kommune